Publication: Magyar Közlöny
Issue: MK-2006-130 (Year: 2006, Number: 130)
Era: 2004-2010
Section: 
Paragraph Index: 165

2. A jogszabálynak az alábbi meghatározott feltételeket kell tartalmaznia: I. hasonló hatékonyságú kutatást nem lehet végezni nem sürgõsségi helyzetben lévõ személyeken; II. a kutatás csak akkor végezhetõ el, ha a hatáskörrel rendelkezõ testület azt kifejezetten sürgõsségi helyzetekre engedélyezte; III. a személy által korábban kifejezésre juttatott és a kutatást végzõ számára ismert tiltakozást tiszteletben kell tartani; IV. amennyiben a kutatás várhatóan nem hoz az érintett személy egészségére nézve közvetlen elõnyökkel járó eredményeket, akkor a célja az, hogy az egyén állapotára, betegségére vagy rendellenességére vonatkozó tudományos ismeretek jelentõs bõvülése révén hozzájáruljon olyan eredmények eléréséhez, amelyekbõl elõny származhat az érintett személy vagy azonos korcsoportba tartozó, vagy azonos betegségben vagy rendellenességben szenvedõ, vagy azonos állapotú más személyek számára, és csak minimális kockázattal és minimális teherrel jár.

Source: https://magyarkozlony.hu/hivatalos-lapok/0878c14b9613d853daaf1098c1f975a0157bf3e8/dokumentumok/9e59197ab522e8bcc538d5e9893afff8677ed757/letoltes